पूर्वप्रमुख निर्वाचन आयुक्त नीलकण्ठ उप्रेतीले आयोगको निर्णयले बदमासीलाई प्रोत्साहन गरेको बताए । ‘आयोगको यो निर्णयले अब एकदुई मतले हार्ने देखिए मतपत्र च्यात्ने, पक्राउ परे पार्टीले पैसा तिर्छ, छुटाउँछ, पूmलमाला लगाउँछ, त्यसपछि पुनः निर्वाचनको माग गरेपछि स्रोतसाधन, बल प्रयोग गरी मतदातालाई दुःख दिने, किन्नेबेच्ने गरेर जिताउन सकिन्छ भन्ने गलत नजिर स्थापित गरेको छ,’ उप्रेतीले नागरिकसँग भने ‘जुनसुकै निर्वाचनको गणनामा दलका प्रतिनिधि बस्नु परिहाल्यो, प्रतिनिधिको हैसियत पनि देखियो । त्यसैले आयोगको निर्णयले लोकतन्त्रलाई अलोकतान्त्रिक बल र अवैध प्रभावमा लगेको छ ।’
